**Ministru kabineta noteikumu projekta "Grozījumi Ministru kabineta 2003. gada 20. maija noteikumos Nr. 263 "Valsts kancelejas nolikums""**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2015. gada 17. novembra sēdes protokollēmuma Nr. 60 44. § 3.1. apakšpunktā dotais uzdevums Valsts kancelejai iesniegt grozījumus Ministru kabineta 2003. gada 25. maija noteikumos Nr. 263 "Valsts kancelejas nolikums", nosakot Valsts kanceleju par vadošo institūciju valsts pārstāvības nodrošināšanā starptautiskajos ieguldījumu strīdos |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 17. novembra sēdē (prot. Nr. 60 44. §) tika izskatīts Valsts kancelejas izstrādātais informatīvais ziņojums "Par valsts interešu pārstāvību starptautiskajos investīciju strīdos". Ministru kabinets atbalstīja informatīvajā ziņojumā ietverto risinājumu – valsts interešu pārstāvību nodrošināt, izmantojot "hibrīdmodeli", un noteikt Valsts kanceleju par vadošo iestādi valsts pārstāvības nodrošināšanā starptautiskajos ieguldījumu strīdos, ja nepieciešams, iesaistot citas investīciju strīdā iesaistītās iestādes (tai skaitā subjektus, kas nav Ministru kabineta padotībā), kā arī, ja nepieciešams, piesaistot ārējos ekspertus. Attiecīgi ir izstrādāti grozījumi Ministru kabineta 2003. gada 25. maija noteikumos Nr. 263 "Valsts kancelejas nolikums", kas paredz noteikt Valsts kancelejai jaunu funkciju – Latvijas Republikas pārstāvības nodrošināšana starptautiskajos ieguldījumu strīdos, kā arī paredz papildināt nolikumu ar jaunu valsts pārvaldes uzdevumu – metodiskās palīdzības sniegšana citām valsts institūcijām jautājumos, kas saistīti ar starptautisko ieguldījumu aizsardzību  |
| 3. | Projekta izstrādē iesaistītās institūcijas | Nav |
| 4. | Cita informācija | Pārējos valsts pārvaldes uzdevumus, kas minēti Ministru kabineta 2015. gada 17. novembra sēdē (prot. Nr. 60 44. §) atbalstītā informatīvā ziņojuma "Par valsts interešu pārstāvību starptautiskajos investīciju strīdos" 3.1. nodaļā, Valsts kanceleja veiks saskaņā ar Ministru kabineta 2003. gada 25. maija noteikumu Nr. 263 "Valsts kancelejas nolikums" 3.2., 4.11., 4.13. un 4.23. apakšpunktu |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā ietvertais regulējums attiecas uz valsts pārvaldes funkciju izpildes nodrošināšanas organizāciju |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām projekta tiesiskais regulējums nemaina tiesības un pienākumus |
| 3. | Administratīvo izmaksu monetārs novērtējums | Projekts šo jomu neskar  |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Izpildot Ministru kabineta 2015. gada 17. novembra sēdes protokollēmumu Nr. 60 44. §, tiks izstrādāti šādi tiesību aktu projekti:1. Grozījumi likumā "Par Latvijas Republikas starptautiskajiem līgumiem", paredzot deleģējumu Ministru kabinetam noteikt kārtību, kādā nodrošināma valsts interešu pārstāvība starptautisko ieguldījumu strīdu ietvaros.
2. Ministru kabineta noteikumu projekts par kārtību, kādā nodrošināma valsts interešu pārstāvība starptautisko ieguldījumu strīdu ietvaros.
3. Grozījumi likumā "Par Konvenciju par ieguldījumu strīdu izšķiršanu starp valstīm un citu valstu pilsoņiem", paredzot likuma 4. pantā aizstāt vārdus "Tieslietu ministrija" ar vārdiem "Valsts kanceleja"
 |
| 2. | Atbildīgā institūcija | Par tiesību aktu izstrādi atbildīgā institūcija – Valsts kanceleja.1. Likumprojekts "Grozījums likumā "Par Latvijas Republikas starptautiskajiem līgumiem" izsludināts VSS vienlaikus ar projektu.
2. Atbilstoši Ministru kabineta 2015. gada 17. novembra sēdes protokollēmuma Nr. 60 44. § 3.2. apakšpunktam Ministru kabineta noteikumu projekts par kārtību, kādā nodrošināma valsts interešu pārstāvība starptautisko ieguldījumu strīdu ietvaros, noteiktā kārtībā tiks iesniegts Ministru kabinetā sešu mēnešu laikā no likumprojekta "Grozījums likumā "Par Latvijas Republikas starptautiskajiem līgumiem"" spēkā stāšanās dienas.
3. Grozījumi likumā "Par Konvenciju par ieguldījumu strīdu izšķiršanu starp valstīm un citu valstu pilsoņiem" tiks izstrādāti un iesniegti izskatīšanai Ministru kabinetā līdz š. g. 30. aprīlim
 |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kanceleja |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek paplašināta Valsts kancelejas kompetence |
| 3. | Cita informācija | Nav |

Anotācijas III, V un VI sadaļa – projekts šo jomu neskar.

Ministru prezidents Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_Mārtiņš Krieviņš

22.02.2016.

629

Āboliņa 67082946

daina.abolina@mk.gov.lv